**Dyddiad cyhoeddi:** 16 Chwefror 2023

**Cais Rhyddid Gwybodaeth**16/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

**Mewn perthynas â phrosesu gwybodaeth / ceisiadau am gardiau teithio, neu adolygu cymhwysedd parhaus i ddal cardiau teithio.**

**Pa eitemau o ddeddfwriaeth Llywodraeth y DU neu Lywodraeth Cymru sy’n sail i’ch gweithdrefnau ymgeisio a phrosesu cardiau teithio**

**Nodwch hefyd unrhyw ddogfennau eraill; canllawiau swyddogol, polisïau neu brotocolau mewnol (ac ati) sy’n cefnogi ac yn llywio eich ymarfer.**

**Mae gennyf ddiddordeb arbennig mewn dysgu am hyn o safbwynt rhywun y mae ei drwydded yrru wedi’i diddymu ar sail feddygol ac sy’n gymwys o ganlyniad i hynny i gael tocyn teithio am ddim. Yn benodol, dogfennau sy’n ofynnol i gynnal adolygiad cyfnodol.**

**YMATEB**

Gweler ynghlwm ac isod sy’n darparu gwybodaeth i ateb eich cais.

‘Cytunwyd ar y meini prawf cymhwysedd awtomatig ar gyfer Cardiau Teithio Rhatach Cymru yn unol â Llywodraeth Cymru a’r 22 awdurdod lleol yng Nghymru. Cafodd adolygiadau cymhwysedd anabledd ar gyfer deiliaid cerdyn ag anableddau dros dro eu hategu fel mesur atal twyll, yn unol â thelerau ac amodau defnyddwyr Cerdyn Teithio Rhatach Cymru, y mae pob deiliad cerdyn gweithredol yn cytuno iddynt wrth gyflwyno eu cais. Mae’r adolygiadau cymhwysedd anabledd hyn, lle bo hynny’n bosibl, yn cael eu cynnal ar adegau sy’n cyd-fynd â’r cyfnodau adolygu a amlinellir yn y dogfennau cymhwysedd anabledd a ddarparwyd yn eu cais gwreiddiol.’

# CATEGORÏAU O BERSON SY’N GYMWYS I DDERBYN CERDYN TEITHIO RHATACH

6.1 Rhaid i’r awdurdod dyroddi ddarparu cerdyn i bobl (“**person cymwys**”) sy’n preswylio yng Nghymru ac sy’n ymddangos i’r awdurdod cyhoeddi ei fod yn bodloni’r meini prawf cymhwyso a ddiffinnir yn y canllawiau diweddaraf a gyhoeddwyd gan Lywodraeth Cymru o’r enw “Dull Gweithredu Cyffredin Ynghylch Cynhwysedd” [https://gov.wales/sites/default/files/publications/2019-06/concessionary-bus-travel-scheme-guidance\_1.pdf](https://eur03.safelinks.protection.outlook.com/?url=https://gov.wales/sites/default/files/publications/2019-06/concessionary-bus-travel-scheme-guidance_1.pdf&data=05|01|Katy.Griffin%40tfw.wales|6b738c869af442d4525508db0032c030|87dcd024301948269956ba76b2a04ff4|0|0|638103990475463396|Unknown|TWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0=|3000|||&sdata=VrwKUufFqVo1BkOQjQdREeKaQ5vo09xXHezzRcyGo3E=&reserved=0)

6.2 Mae’r awdurdod sy’n dyroddi yn cadw’r hawl i ganslo unrhyw gerdyn os nad yw deiliad y cerdyn yn bodloni unrhyw un o’r gofynion cymhwysedd a nodir yn y canllawiau hyn mwyach.

*Parhad...*

# RHOI CARDIAU TEITHIO RHATACH

## Mae Cardiau Teithio Rhatach yn ddilys o’r dyddiad y’u derbynnir, a ble dangosir hynny, bydd yn dod i ben ar y dyddiad a nodir ar y cerdyn. Mae'r awdurdod dyroddi yn cadw'r hawl i ganslo cardiau os nad yw'r deiliad bellach yn bodloni'r gofynion cymhwysedd a nodir ym mharagraff 6. Os digwydd hyn, bydd yr awdurdod sy'n dyroddi yn rhoi cadarnhad ysgrifenedig bod y cerdyn wedi'i ganslo a'r rheswm dros wneud hynny.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".